איאן מקשיין

איאן מקשיין (באנגלית: Ian McShane; נולד ב-29 בספטמבר 1942) הוא שחקן קולנוע וטלוויזיה בריטי, זוכה פרס גלובוס הזהב.

ביוגרפיה
מקשיין נולד בעיר בלקברן שבמחוז לנקשייר באנגליה לאיירין והארי מקשיין. אביו היה כדורגלן מקצועני ושיחק במנצ'סטר יונייטד ובהמילטון אקדמיקל. הוא גדל בעיר ארמסטון קרוב למנצ'סטר ולמד בבית הספר סטרפורד. אחר כך למד משחק באקדמיה המלכותית לאמנות הדרמה (RADA).

החל מ-1977 היה במערכת יחסים שנמשכה כחמש שנים עם השחקנית ההולנדית סילביה קריסטל, אותה הכיר בצילומי הסרט "המוסקטר החמישי". מקשיין התחתן ב-1965 עם סוזאן פרמר, ממנה התגרש ב-1968. ב-1970 התחתן עם רות פוסט, ונולדו להם שני ילדים, גם נישואים אלה הסתיימו בגירושים. ב-1981 התחתן עם השחקנית האמריקאית גוון האמבל לה הוא נשוי עד היום.

קריירה
תפקידו המוכר ביותר בבריטניה הוא "לאבג'וי", מוכר העתיקות הנמרץ והשובב, בסדרת הטלוויזיה באותו שם. בארצות הברית התפרסם בתפקיד דון לוקווד באופרת הסבון הפופולרית דאלאס. עוד לפני "לאבג'וי" הרבה מקשיין להופיע בסדרות טלוויזיה כגון "אנקת גבהים" (1967) בתפקיד הית'קליף, "ישו מנצרת" (1977) בתפקיד יהודה איש קריות ובתפקיד הראשי בסדרת הטלוויזיה "ד'יזראלי" (1978) על חייו של ראש ממשלת בריטניה בנג'מין דיזראלי. כמו כן הופיע בסרטי קולנוע כמו "Sky West And Crooked" (1966) ו"הקרב על בריטניה" (1969). הוא המשיך להופיע בסרטים עד 1987, ואחרי הפסקה של כמה שנים חזר למסכי הקולנוע בתחילת שנות האלפיים.

ב-1983 כיכב בסדרה "Bare Essence", אופרת הסבון קצרת הימים של רשת NBC. ב-1985 השתתף באלבום של הזמרת גרייס ג'ונס "Slave to the Rhythm", בו קרא קטע מתוך מאמר של איאן פנמן. בעשור הראשון של המאה ה-21 השתתף בין השאר בסרטים "סקופ", "לצאת נקי", "סוכן סמוי קודי בנקס" ו"כולנו מארשל". בארצות הברית הוא ידוע בעשור האחרון בעיקר בזכות תפקידו כאל סוורינג'ן בסדרת הדרמה האמריקאית "דדווד" של רשת HBO. על הופעתו בסדרה זו זכה מקשיין בפרס גלובוס הזהב בקטגוריית השחקן הטוב ביותר בדרמה טלוויזיונית, והיה מועמד לפרס אמי ולפרס גילדת שחקני המסך.

בשנת 2000 חזר להופיע על במת התיאטרון במחזמר "המכשפות מאיסטוויק" מאת קמרון מקינטוש, הופעתו הראשונה בלונדון מאז סוף שנות השישים כשהופיע לצידה של ג'ודי דנץ' במחזה "ההבטחה".

ב-2002 החל לגלם בסדרת הטלוויזיה "דדווד" את בעל המסבאה אל סוורנג'ן.
בשנת 2006 כיכב בדרמת הספורט "כולנו מארשל" של .

בשנים 2007 - 2008 מקשיין דיבב מספר דמויות בסרטי אנימציה, ביניהן קפטן הוק בסרט "שרק השלישי", יופור רקינסון ב"מצפן הזהב" וטאי לונג הרשע ב"קונג פו פנדה". עוד הופיע בקומדיה "פעלולן לנצח", ב"קורליין" ובתפקיד חשוב ב"זריחת האפלה".

ב-2007 גילם בברודוויי את דמותו של מקס במחזה "השב הביתה" מאת הרולד פינטר בבימויו של דניאל סליבן. ב-2011 גילם את דמות הנבל שחור הזקן בסרט "שודדי הקאריביים: זרמים זרים".

ב-2016 הופיע בתפקיד ריי בפרק "האיש השבור" בעונה הששית של "משחקי הכס". באותה שנה שיחק בסרט הפשע "הולופוינט".

פילמוגרפיה
 שנה שם שם באנגלית תפקיד הערות 1962 The Wild and the Willing הארי בראון 1965 The Pleasure Girls קית' דקסטר 1966 Sky West and Crooked רויבין 1969 If It's Tuesday, This Must Be Belgium צ'ארלי קרטרייט 1969 הקרב על בריטניה Battle of Britain טייס אנדי 1970 Pussycat, Pussycat, I Love You פרד ס. דובס 1970 טאם-לין Tam-Lin טום לין 1971 Freelance מיץ' 1971 Villain וולף ליסנר 1972 Left Hand of Gemini 1972 המטרה הקלה Sitting Target בירדי ויליאמס 1973 מי רצח את שילה The Last of Sheila אנתוני 1975 כופר Ransom ריי פטרי 1975 Journey into Fear בנט 1977 Code Name: Diamond Head שון דונובן 1979 The Great Riviera Bank Robbery המוח 1979 The Fifth Musketeer פוקט 1979 Yesterday's Hero רוד טרנר 1981 Cheaper to Keep Her ד"ר אלפרד סאנשיין 1983 חשיפה Exposed גרג מילר 1985 חף מפשע Ordeal by Innocence פיליפ דורנט 1985 זעקת האימה Too Scared to Scream וינסנט הרדוויק 1985 Torchlight סידני 1987 Grand Larceny פלנגן 1999 בבילון 5: נהר הנשמות Babylon 5: The River of Souls רוברט ברייסון 2000 לצאת נקי Sexy Beast טדי באס 2002 אהבה נוסח בוליווד Bollywood Queen פרנק 2003 סוכן סמוי קודי בנקס Agent Cody Banks ד"ר ברינקמן 2003 משחק הנקמה Nemesis Game ג'ף נובאק 2005 Nine Lives לארי 2006 סקופ Scoop ג'ו סטרומבל 2006 כולנו מארשל We Are Marshall פול גריפן 2007 שרק השלישי Shrek the Third קפטן הוק דיבוב פעלולן לנצח Hot Rod פרנק פאוול זריחת האפלה The Seeker מרימן ליון מצפן הזהב The Golden Compass רגנר סטורלוסון 2008 קונג פו פנדה Kung Fu Panda טאי לונג דיבוב 2008 מרוץ קטלני Death Race 2009 קורליין ודלת הקסמים Coraline מר בובינסקי דיבוב תיק 39 Case 39 בלש מייק ברון 44 Inch Chest מרדית' 2010 שוליית המכשף The Sorcerer's Apprentice המספר ללא קרדיט 2011 שודדי הקאריביים: זרמים זרים Pirates of the Caribbean: On Stranger Tides בלקבירד 2012 שלגייה והצייד Snow White & the Huntsman בית' 2013 ג'ק צייד הענקים Jack the Giant Slayer המלך ברהמוול 2014קובה אהובתי Cuban Fury רון פרפיט הרקולס Hercules אמפראוס ג'ון וויק John Wick וינסטון סקוט El Niño האנגלי 2015 Bolden! השופט פרי 2016בילאל Bilal אומיה דיבוב גרימסבי Grimsby הולופוינט The Hollow Point לאלנד 2017 ג'ון וויק 2 John Wick: Chapter Two וינסטון סקוט 2019 הלבוי Hellboy טרבור ברוטנהולם ג'ון וויק 3 John Wick: Chapter 3 – Parabellum וינסטון סקוט בולדן Bolden השופט לינדר פרי 2022הדרקון של אבא My Father's Dragonסיוואה דיבוב 2023 ג'ון וויק 4 John Wick: Chapter 4וינסטון סקוט 2024 American Star וילסון 2025 ג'ון וויק מציג: בלרינה John Wick Presents: Ballerina וינסטון סקוטנכנסים לתפקיד (אנ') Deep Coverמטקלף

טלוויזיה
 שנה שם שם באנגלית תפקיד הערות 1966 You Can't Win ג'ו לון סדרת טלוויזיה (7 פרקים) 1967 אנקת גבהים Wuthering Heights היתקליף 1972 של מי החיים האלה לעזאזל? Whose Life Is It Anyway? קן הריסון מחזה טלוויזיוני 1975 Space: 1999 אנטון זורף בפרק "Force of Life" The Lives of Jenny Dolan סונדרס סרט טלוויזיה 1976 The Fantastic Journey סר ג'יימס קמדן 1977 שורשים Roots סר אריק ראסל ישו מנצרת Jesus of Nazareth יהודה איש קריות 1978 ויל שייקספיר Will Shakespeare כריסטופר מרלו בפרק "Dead Shepherd" ד'יזראלי Disraeli בנג'מין דיזראלי הפיראט The Pirate ראשיד סרט טלוויזיה 1980 Armchair Thriller קרטיס 1981–1982 מאגנום Magnum, P.I. דייוויד נורמן / אדווין קלטרברוק סדרת טלוויזיה (2 פרקים) 1982 מרקו פולו Marco Polo אלי בן יוסוף 1983 Bare Essence ניקו תיאופילוס סדרת טלוויזיה 1983 גרייס קלי Grace Kelly הנסיך רנייה סרט טלוויזיה 1985 אוורגרין Evergreen פול לרנר מיני-סדרה 1985 A.D. סיג'אנוס 1985 בראקר Braker אלן רוזוול סרט טלוויזיה 1986 American Playhouse וילי וקס בפרק "Rocket to the Moon" 1986–1994 לאבג'וי Lovejoy לאבג'וי סדרת טלוויזיה 1987 מיאמי מחלק מוסר Miami Vice אסטבן מונטויה בפרק "Knock, Knock... Who's There" 1988 מלחמה וזיכרון War and Remembrance פיליפ רול 1989 דאלאס Dallas דון לוקווד סדרת טלוויזיה 1989 Minder ג'ק לסט בפרק "The Last Video Show" 1989 מיאמי מחלק מוסר Miami Vice ג'נרל מנואל בורבון בפרק "Freefall" 1989 Dick Francis Mysteries - Blood Sport דייוויד קליבלנד סרט טלוויזיה 1989 Dick Francis Mysteries - Twice Shy דייוויד קליבלנד סרט טלוויזיה 1990 פרי מייסון Perry Mason אנדרה מרצ'נד סרט טלוויזיה 1990 קולומבו Columbo ליילנד סט. ג'ון בפרק "Rest in Peace, Mrs. Columbo" 1996 מדסון Madson ג'ון מדסון מיני-סדרה 1997 האמת העירומה The Naked Truth ליילנד באנקס 2002 Man and Boy מרת'י מקמן סרט טלוויזיה של BBC 2002 הבית הלבן The West Wing ניקולאי איבנוביץ' בפרק "Enemies Foreign and Domestic" 2002 מבצעים מיוחדים In Deep ג'יימי לאמב סדרת טלוויזיה (2 פרקים) 2003 אמון Trust אלן קופר-פוזרד 2003 אזור הדמדומים The Twilight Zone ד"ר צ'נדלר בפרק "Cold Fusion" 2004–2006 דדווד Deadwood אל סוורינג'ן 2008 בובספוג מכנסמרובע SpongeBob SquarePants גורדון בפרק "Dear Vikings" 2009מלכים Kings המלך סילאס בנג'מיןסדרת טלוויזיה (13 פרקים, תפקיד ראשי) 2010 עמודי תבל The Pillars of the Earth ואלרן ביגוד 2010 Kung Fu Panda Holiday Special טאי לונג סרט טלוויזיה; דיבוב 2012 אימה אמריקאית American Horror Story: Asylum לי אמרסון סדרת טלוויזיה (2 פרקים) 2015 ריי דונובן Ray Donovan אנדרו פיני סדרת טלוויזיה (9 פרקים) 2016 דוקטור ת'ורן Doctor Thorne סר רוג'ר סקטצ'רד מיני-סדרה 2016 משחקי הכס Game of Thrones ריי בפרק "האיש השבור" 2017-הווהאלים אמריקאים American Gods מר וונסדיי (יום רביעי) - Mr. Wednesdayתפקיד ראשי; 2 עונות 2018 הקונטיננטל The Continental וינסטון 2019 דדווד: הסרט Deadwood: The Movie אל סוורינג'ן סרט טלוויזיה; המשך לסדרה "דדווד"

פרסים ומועמדויות
 שנה פרס קטגוריה מועמדות תוצאה 2004 פרסי TCA הישג אישי בדרמה  דדווד  2005 פרס גלובוס הזהב השחקן הטוב ביותר בסדרת דרמה  פרסי גות'הם האנסמבל הטוב ביותר Nine Lives  פרס אמי לבידור בפריים טיים שחקן ראשי מצטיין בסדרת דרמה דדווד  פרס סטלייט השחקן הטוב ביותר - סדרת דרמה  פרס איגוד מבקרי הטלוויזיה הישג אישי בדרמה  2006 פרס גילדת שחקני המסך השחקן הטוב ביותר בסדרת דרמה  2007 פרס גילדת שחקני המסך אנסמבל השחקנים הטוב ביותר בסדרת דרמה  2009 פרס אנני פרס אנני לדיבוב הטוב ביותר קונג פו פנדה  2010 איגוד מבקרי הקולנוע של סן דייגו  צוות השחקנים הטוב ביותר 44 Inch Chest  פרס סטלייט השחקן הטוב ביותר - מיני-סדרה או סרט טלוויזיה עמודי תבל  2011 פרס גלובוס הזהב השחקן הטוב ביותר במיני-סדרה או בסרט טלוויזיה  פרס נימפת הזהב  השחקן הטוב ביותר במיני-סדרה  פרסי בחירת הנוער הנבל הטוב ביותר שודדי הקאריביים: זרמים זרים 

קישורים חיצוניים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מדבבים בריטים
קטגוריה:בוגרי האקדמיה המלכותית לאמנות הדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:בריטים שנולדו ב-1942